الليل وادى العشاق

الليل وادى العشاق اغنيه مصريه الفها احمد رامى و لحنها فريد الأطرش و  غنوها اسمهان و فريد الأطرش
   كلمات 
ليل يا ليل يا سلام ع الليل

و الكون هادي والجو جميل

بصوت فريد:

يللي تحبوا الليل النادى

يللي تناجو الطير الشادي

غنوا معايا و قولو

ليل يا ليل يا سلام ع الليل

الكون هادي و الجو جميل

بصوت أسمهان:

الليل وادي العشاق

يتلوع فيه قلب المشتاق

يللى كواكم الحب بناره

يللي سقاكم الشوق أسراره

غنوا معايا وقولوا

ليل يا ليل يا سلام ع الليل

الكون هادي والجو جميل

بصوت فريد:

الليل محلا نجومه

تنسي المهموم كل اهمومه

يللي ضناكم حال الأيام

الدنيا دي كلها أوهام

غنوا معايا وقولو

ليل يا ليل يا سلام ع الليل

الكون هادي والجو جميل
بصوت فريد:

يا نسيم احمل سلامى

للي مال قلبي إليه

اشتكيلو من هيامي

وانشغال فكرى العليل

قضيت نهاري أناجى طيفك

اقول لروحى امتا اشوفك

والقرب يحلا من غير عزول

لما حواني الليل وزاد فى قلبى الميل

بصوت فريد:

مريت على بيتك وحدى

أغنى من شدة وجدى

وجيت أنا جيت أناجيك بلحني

و الحب ظاهر فى عينيا

يمكن فؤادك يرحمني

واتطلي وتردي عليا

بصوت اسمهان:

اهلن .. اهلن بنور العين اللى عطف قلبه و جانى

احنا سوا الاثنين .. يا فرحة القلب الهانى

الكون صفا والجو اهو راق

من غير رقيب يحكي وعذول

تعالا بادلنى الأشواق .. تعالا بادلنى الأشواق

وطمن البال المشغول

بصوت فريد:

قولي لي ايه غير حالك .. ومحير الدمع فعينك

ما تطمنيني على حالك .. فيه شيء جرا بيني وبينك

بصوت اسمهان :

الود بين قلبي وقلبك دايمًا موصول

وليه يلوعني فحبك حاسد وعذول

بصوت فريد :

مين اللي يقدر يحرمنا من نعمة الود الباقي

مادام كاس الإخلاص بيننا شربته من كف ساقي

بصوت اسمهان :

حنظل نذير الشوق

عايز اكون له حليلة

بده يأخذني اليوم

غصبًا وما بيدي حيلة

بصوت فريد :

مين اللي قال ان الجمال يصبح اسير

ما تفكريش دا شيء محال لو كان امير

دا انا بنيت كل امال على هواكِ

وافديكِ بالروح الغالي واعيش معاكِ

- بعد حنظل -

بصوت فريد :

الحب الحب .. دا نعيم القلب

الحب الحب .. دا نعيم القلب

هنِّ الولهان بحبيبه يارب

هنِّ الولهان بحبيبه يارب

أعز شيء فالكون كله

جميل تحبه وتتمناه

مادام يميل لك وتميل له

تعيش في جنة وتتهنى

تسعد بهواه وتفوز برضاه

وتنام مرتاح والبال وياه

-

الحب الحب .. دا نعيم القلب

الحب الحب .. دا نعيم القلب

هنِّ الولهان بحبيبه يارب

هنِّ الولهان بحبيبه يارب

بصوت فريد :

هوَّ ربيع الحياة .. والعشق يا محلاه

بصوت حنظل :

امَّا صحيح قلة أدب

بصوت الكورال :

وانتا كمان امرك عجب

شايب وعايب يا غلبان

وأنت تحب وتتهزل

دا الحب مخلوق للشبان

مش للعجوز المتبهدل

الحب الحب .. دا نعيم القلب

الحب الحب .. دا نعيم القلب

هنِّ الولهان بحبيبه يارب

هنِّ الولهان بحبيبه يارب

هنِّ الولهان


 شوف كمان 

 ليستة اغانى فريد الأطرش

تصنيف:اغانى فريد الاطرش
تصنيف:اغانى باللغه المصريه
تصنيف:كلمات اغانى